ועדת הכספים, כנסת 18, פרוטוקול מספר 941, 2011-12-26 12:10

משה גפני: אני מחדש את ישיבת ועדת הכספים.

משה גפני: על סדר היום שינויים בתקציב לשנת 2011.

משה גפני: פניות מספר 637 עד 639 – ייעוץ בנושא רוחב.

משה גפני: אין רפרנט.

משה גפני: פניות מספר 879 עד 881 -

אורי גבע: מדובר בפניית סוף שנה לתגבור משרד החוץ.

אורי גבע: אנחנו מתגברים אותם לשם פעולות שונות שמבצעים בחוץ לארץ.

מגלי והבה: איזה פעילויות חדשות?

מגלי והבה: הרי השר לא הולך לשום מקום וניהול משא ומתן אין.

מגלי והבה: שגרירויות חדשות אין.

אורי גבע: ביקשתי מנציגי משרד החוץ לבוא לכאן ולתאר את התוכנית.

מגלי והבה: תנו לעניים כסף ולא לליברמן.

אורי גבע: נציגי משרד החוץ מתעכבים מעט ואני מבקש, אם אפשר, להעביר את הפניות להמשך הישיבה.

אורי גבע: הם יבואו ויסבירו את הפניות.

משה גפני: אם לא מאשרים היום, הלך הכסף.

אורי גבע: הם יבואו.

אורי גבע: הם בדרך לכאן.

רוחמה אברהם-בלילא: איפה המפכ"ל?

רוחמה אברהם-בלילא: הוא הגיע?

משה גפני: המפכ"ל דיבר אתי.

רוחמה אברהם-בלילא: והסכמת שהוא לא יבוא?

משה גפני: אני העברתי את ההעברות בלי שהוא דיבר אתי.

משה גפני: הכול בסדר.

משה גפני: אין לי תיק במשטרה.

משה גפני: בינתיים כמובן.

משה גפני: הכול בינתיים.

משה גפני: הכול זמני כאן.

אורי גבע: כמו שאמרתי, נציגי משרד החוץ בדרך.

אורי גבע: הם מתעכבים מעט.

משה גפני: בסדר.

משה גפני: נעבור הלאה.

משה גפני: שמישהו יגיד לקואליציה שאם לא מביאים לכאן חברים, אין השבוע העברות.

משה גפני: אם השבוע הפניות לא יאושרו, הלך עלינו.

משה גפני: לו הייתי אופוזיציה.

רוחמה אברהם-בלילא: אני חושבת שבאיזשהו אופן אנחנו מתנהלים כאן במידה מסוימת באחריות הרבה יותר מהממשלה הנוכחית.

משה גפני: כשאני הייתי באופוזיציה, יושב ראש הוועדה לא היה גפני.

משה גפני: פנייה מספר 897 - כפרי סטודנטים.

מעין נשר: הפנייה נועדה להעביר סך של 6.5 מיליון שקלים בהרשאה להתחייב לפעילות כפרי סטודנטים בחטיבה להתיישבות על מנת להתאים את קצב ההרשאות למזומן.

רוחמה אברהם-בלילא: מה זה אומר?

מעין נשר: הייתי כאן בשבוע שעבר על מנת לתת הרשאה של 4.5 מיליון לפעילות החטיבה עבור כפרי סטודנטים בתקציב ההרשאות.

מעין נשר: תקציב ההרשאות צריך להתאים לתקציב המזומן בתקנה.

רוחמה אברהם-בלילא: מה זאת הפעילות הזאת?

מעין נשר: פעילות כפרי סטודנטים היא פעילות של עמותת אילים.

מעין נשר: העמותה מפעילה כפרי סטודנטים באזורי הפריפריה בנגב ובגליל.

מעין נשר: הרעיון של כפר סטודנטים הוא שיש איזושהי תמיכה של העמותה למגורים ולפעילויות, מגיעים סטודנטים שמתקבלים לתוכנית והם גרים באזורים הפחות טובים, למשל בדימונה, בשכונות הקשות בקריית שמונה ויש עוד הרבה דוגמאות.

מעין נשר: אחרי שהם מסיימים את הלימודים, השאיפה שהם יישארו בקהילות באזורים החלשים ויחזקו את הקהילה הקיימת.

מעין נשר: הסטודנטים שמתקבלים אמורים להיות מאוכלוסיות חזקות וזה על מנת לעשות סוג של אינטגרציה בתוך הקהילה ולחזק את הקהילות.

מעין נשר: יש הצלחות מאוד גדולות.

מגלי והבה: באיזה מקומות?

מעין נשר: למשל דימונה וקריית שמונה.

משה גפני: אנחנו מצביעים.

משה גפני: בעד אישור פנייה מספר 897 – פה אחד הפנייה אושרה פנייה מספר 898 – רשות האוכלוסין וההגירה

אלי אלפסי: מדובר בתקנות שכר לסוף שנה.

משה גפני: אנחנו מצביעים.

משה גפני: בעד אישור פנייה מספר 898 – פה אחד הפנייה אושרה פניות מספר 899, 901, 904 ו-905 - הגמלאות של המשטרה.

משה גפני: תסבירו מה אתם רוצים מאתנו.

אורן הלר: מדובר בכיסוי גירעונות שכר של המשטרה בסך 205 מיליון שקלים לשכר וגמלאות עבור המשטרה.

משה גפני: מתי יהיה ההסכם על גמלאי המשטרה?

קריאה: אין קשר בין הפנייה לזה.

משה גפני: הבנתי שאין קשר.

משה גפני: שאלתי מתי יהיה הסכם.

קריאה: בקרוב מאוד.

משה גפני: אנחנו מצביעים.

משה גפני: בעד אישור פניות מספר 899, 901, 904 ו-905 – פה אחד הפניות אושרו לא מגיע למשרד לביטחון פנים.

משה גפני: אני מצביע רק בגלל העובדים, בגלל השוטרים, בגלל הגמלאים, בגלל הסוהרים.

משה גפני: לא מגיע למשרד לביטחון פנים.

משה גפני: דרך אגב, המפכ"ל רצה לבוא.

משה גפני: דרך אגב, הוא נמצא כאן בבניין.

משה גפני: הוא דיבר אתי אתמול בלילה.

משה גפני: הוא איש נחמד.

רוחמה אברהם-בלילא: אף אחד לא אמר שהוא לא נחמד.

משה גפני: בדיוק.

משה גפני: פנייה מספר 903 -

רוחמה אברהם-בלילא: הם לוקחים מחוק הבטחת הכנסה.

משה גפני: נחזור לזה אחר כך.

רוחמה אברהם-בלילא: מה שקורה כאן, זאת פשוט שערורייה.

רוחמה אברהם-בלילא: לא מספיק שאנחנו מקבלים את הפניות מעכשיו לעכשיו, אלא מגיעים לכאן אנשים שלא יודעים להסביר את הפניות.

משה גפני: אני מדלג.

משה גפני: את צודקת.

משה גפני: פניות מספר 945 ו-946 – אזרחים ותיקים

קרינה קליגר: המשרד לאזרחים ותיקים.

קרינה קליגר: הפנייה התקציבית נועדה לתגבור סך של 7,500 אלפי שקלים לתקציב המשרד לאזרחים ותיקים עבור תוכניות סיוע לקשישים שכוללות בין היתר את התוכנית הבין משרדית הרב-שנתית ותוספת תקנים למערך השירות הלאומי.

מגלי והבה: מה זה מערך השירות הלאומי?

מגלי והבה: מה אלה התקנים האלה?

קרינה קליגר: המשרד מפעיל פרויקט גדול בנושא של בני/בנות שירות לאומי בכלל המגזרים.

קרינה קליגר: בני ובנות שירות לאומי מגיעים לבתי הקשישים ומסייעים להם.

משה גפני: אנחנו מצביעים.

משה גפני: בעד אישור פניות מספר 945 ו-946 – פה אחד הפניות אושרו פניות מספר 947 עד 952 – משרד המשפטים

אייל אביטל: הפנייה נועדה למימון הוצאות השכר במשרד המשפטים, בכל היחידות.

משה גפני: מה זה שכר?

משה גפני: אין שכר בתקציב המדינה?

אורי גבע: התקציב נקבע ונבנה בקיץ 2010.

אורי גבע: מאז נערכים שינויים גם במצבת כוח האדם וגם במיקום כוח האדם ובהרכבו שלא היו ידועים בעת אישור התקציב.

משה גפני: אתם מורידים ממשרד החוץ.

רוחמה אברהם-בלילא: הם מורידים ממשרד החוץ ומשרד החוץ לוקח ממשרד החקלאות שלוקח ממשרד הגמלאים שלוקח ממשרד הרווחה שלוקח מהכי מסכנים.

משה גפני: מורידים מבניית בתי משפט.

משה גפני: מורידים מנציבות שוויון זכויות.

אייל אביטל: אדוני, אני אשמח להסביר.

אייל אביטל: נמצא כאן גם מנהל אגף תקציבים של משרד המשפטים.

משה גפני: בסדר.

משה גפני: אני מתנצל.

אייל אביטל: אני מזכיר לאדוני שבמהלך השנה היה לנו סכסוך עבודה מאוד דרמטי ומתוקשר עם הפרקליטים.

משה גפני: זה הנושא של השכר?

אייל אביטל: זה לא הנושא העיקרי אבל זה חלק מהדברים בגללם נקלענו למצוקה.

משה גפני: הפנייה הזאת היא רק על שכר?

אייל אביטל: זה שכר שמשולם בפועל.

אייל אביטל: אנחנו לא יכולים להלין שכר.

משה גפני: אני הבנתי.

משה גפני: אתה יכול לענות לי על השאלה?

משה גפני: אני שואל האם הפנייה הזאת היא רק שכר.

אייל אביטל: הפנייה הזאת ספציפית.

משה גפני: בפנייה יש משהו עם לשכת השר?

אייל אביטל: לשכת שר המשפטים?

אייל אביטל: לא.

משה גפני: רק העובדים.

אייל אביטל: רק שכר עובדים.

אייל אביטל: כן.

משה גפני: אנחנו מצביעים.

משה גפני: בעד אישור פניות מספר 947 עד 952 – פה אחד הפניות אושרו פניות מספר 953 עד 955 -

אורי גבע: כאן מדובר על פנייה בדיוק באותה מתכונת.

אורי גבע: אנחנו מעבירים לסעיף 05 הכולל בתוכו את משרד האוצר, רשות המסים ואת שע"מ.

משה גפני: אלה עובדים חדשים במשרד האוצר?

אורי גבע: לא.

משה גפני: אבל אין עובדים חרדים.

אורי גבע: במשרד האוצר, בטח יש עובדים חרדים.

משה גפני: באמת?

משה גפני: באיזה אגף?

אורי גבע: רק לפני חמש דקות ראיתי כאן את סגן השר איציק כהן.

אורי גבע: יש הרבה עובדים, כן.

משה גפני: למה אין את זה בתקציב?

משה גפני: אתם מכינים את התקציב.

משה גפני: למה אין את הסעיף הזה בתקציב?

משה גפני: למה בדצמבר צריך להוסיף את זה?

אורי גבע: כיוון שתקציבי שכר למעשה נקבעים מכל מיני גורמים אקסוגניים למשרד האוצר.

משה גפני: אלה רק עובדים.

משה גפני: זה לא לשכת סגן השר.

משה גפני: אם זה לשכת סגן השר, אני בעד.

רוחמה אברהם-בלילא: כמה עובדים חדשים נוספו למשרד האוצר במהלך השנה?

אורי גבע: במשרד האוצר ורשות המסים ביחד, מעט מאוד.

אורי גבע: אני לא יודע בדיוק כמה.

אורי גבע: אני לא אנקוב במספר שאני לא יודע.

אורי גבע: לא מדובר במספר גדול.

משה גפני: זה לא כסף על עובדים חדשים אלא על הסכמי השכר של העובדים.

אורי גבע: זה הכול על שכר לשלם אותו כפי שהוא אמור להיות משולם.

משה גפני: אנחנו מצביעים.

משה גפני: בעד אישור פניות מספר 953 עד 955 – פה אחד הפניות אושרו פנייה מספר 956 – 114 משרות.

אורי גבע: כאן אנחנו ממירים משרות בתקצוב משיא כוח אדם לחודשי עבודה.

אורי גבע: זה לבקשת המשרד והחשבות של המשרד.

משה גפני: אתם מורידים?

אורי גבע: לא, אנחנו לא מורידים.

אורי גבע: בפנייה מה שרואים זה למעשה מינוס 114 משרות.

אורי גבע: המשרות האלה מתווספות באישור התקציב שחברי הוועדה לא רואים.

אורי גבע: זה מתוקצב לפי חודשי עבודה.

אורי גבע: אין כאן בכלל שינוי במצבת כוח האדם.

משה גפני: העובדים הופכים להיות עובדי מדינה או שהם נשארים עובדי קבלן?

אורי גבע: הם היו עובדי מדינה ונשארו עובדי מדינה.

אורי גבע: זה שינוי טכני לחלוטין.

אורי גבע: בעד אישור פנייה מספר 956 – פה אחד הפנייה אושרה פניות מספר 957 עד 961 -

רוחמה אברהם-בלילא: למה צריך לתקצב את חברי הממשלה ב-4 מיליון שקלים.

רוחמה אברהם-בלילא: על מה?

רוחמה אברהם-בלילא: על מה צריך לתקצב את שרי הממשלה, שרים לענייני כלום ושום דבר בארבעה מיליון שקלים?

דרורית שטיינמץ: בבסיס תקציב משרד ראש הממשלה מתוקצב השכר של כל שרי הממשלה.

דרורית שטיינמץ: התוספת הזאת היא עבור הביצוע בפועל.

דרורית שטיינמץ: התקציב בדרך כלל מתוקצב בחוסר ובסוף השנה אנחנו משלימים את כל התקציב החסר.

משה גפני: אני מבין שאתם מוסיפים ללשכת ראש הממשלה.

דרורית שטיינמץ: לא מדובר כאן בלשכת ראש הממשלה.

רוחמה אברהם-בלילא: חמישה מיליון שקלים לשרי הממשלה כי הם תוקצבו מראש במינוס.

רוחמה אברהם-בלילא: כמו שתקצבו את נסיעות ראש הממשלה בסכום מסוים ואחרי כן באו לבקש, כך מתקצבים את השרים כדי שעל פניו בהתחלה זה לא ייראה יותר מדי.

רוחמה אברהם-בלילא: נכון?

דרורית שטיינמץ: לא לגמרי.

דרורית שטיינמץ: כך זה נעשה במשך שנים.

רוחמה אברהם-בלילא: אולי הגיע הזמן לשנות ולשים על השולחן תקציב שהוא שקוף, נכון ואמיתי.

רוחמה אברהם-בלילא: אני מתנגדת להעברה הזאת.

רוחמה אברהם-בלילא: בשעה שיש קיצוצים חברתיים, אנחנו כאן שמים על שולחן הוועדה תקציב שהוא מראש לא נכון ואנחנו יודעים שאנחנו נצטרך לתקן אותו בתקציב כזה או אחר.

רוחמה אברהם-בלילא: זאת שערורייה.

מגלי והבה: אני מצטרף אליך.

רוחמה אברהם-בלילא: שילמדו לשים תקציב כמו שצריך.

משה גפני: ציון, תחזור אחר כך.

רוחמה אברהם-בלילא: לא, למה תחזור אחר כך?

רוחמה אברהם-בלילא: אני מבקשת להצביע על זה עכשיו.

רוחמה אברהם-בלילא: אין לחזור על כך.

ציון פיניאן: אני אגיש רביזיה.

רוחמה אברהם-בלילא: תגיש רביזיה.

רוחמה אברהם-בלילא: הדבר הזה לא יעבור.

רוחמה אברהם-בלילא: אתה נותן יד לחוסר שקיפות?

רוחמה אברהם-בלילא: יש גבול.

ציון פיניאן: תחזרו לשלטון ותשנו את ההסדר הזה.

רוחמה אברהם-בלילא: יש גבול עד כמה אפשר לרמות את הציבור.

ציון פיניאן: זה שכר לאנשים.

ציון פיניאן: חייבים לאשר את זה.

רוחמה אברהם-בלילא: שישימו את זה מלכתחילה.

ציון פיניאן: אבל זה שכר שכבר שולם.

רוחמה אברהם-בלילא: אז מה אם זה שולם?

רוחמה אברהם-בלילא: זה שזה שולם, אנחנו צריכים להכשיר את השרץ הזה.

רוחמה אברהם-בלילא: לא שמים את זה מלכתחילה באופן נכון.

ציון פיניאן: אבל זה מדורי דורות.

רוחמה אברהם-בלילא: מה זה קשור?

רוחמה אברהם-בלילא: זה שזה דורי דורות, לא אומר שצריך לשנות את זה?

ציון פיניאן: למה אתם לא תיקנתם את זה?

רוחמה אברהם-בלילא: שלוש שנים עושים את זה כל פעם מחדש ושלוש שנים מעבירים את זה במכבסה הזאת והמכבסה הזאת מכבסת.

רוחמה אברהם-בלילא: אדוני היושב ראש, ועדת הכספים הופכת להיות המכבסה הלאומית של הממשלה הנוכחית, בה בשעה שהיא מגישה תקציב שהוא לא נכון ובסוף השנה משנים אותו.

רוחמה אברהם-בלילא: אולי הגיע הזמן לשים קץ לכל הדברים האלה.

רוחמה אברהם-בלילא: דרורית, זה לא מיועד אליך באופן אישי.

רוחמה אברהם-בלילא: אני אוהבת אותך.

רוחמה אברהם-בלילא: את עושה את העבודה שלך כמו שצריך.

משה גפני: תני לי לברר כמה סעיפים.

משה גפני: גברת שטיינמץ, מה זה פרויקטים לעידוד העלייה?

משה גפני: אתם מעבירים כאן 31.5 מיליון שקלים.

דרורית שטיינמץ: במשרד ראש הממשלה יש שני פרויקטים.

דרורית שטיינמץ: האחד הוא חינוך יהודי בתפוצות במסגרתו אנחנו מביאים נוער מהתפוצות לארץ ומכירים לו את הארץ ומלמדים אותו על המורשת.

משה גפני: למה בסוף השנה אתם מבקשים להעביר סכום כזה גדול?

דרורית שטיינמץ: כי בתחילת השנה אנחנו לא יודעים מה הצפי למספר המשתתפים בפרויקט הזה.

משה גפני: למה מביאים את זה בשבוע האחרון של 2011?

משה גפני: למה לא מביאים חודשיים קודם?

משה גפני: אז כבר יודעים.

דרורית שטיינמץ: כי חוזה ההתקשרות שלנו הוא לא מינואר לינואר.

דרורית שטיינמץ: חוזה ההתקשרות שלנו מדבר בערך מאמצע שנה עד אמצע השנה הבאה.

דרורית שטיינמץ: לכן התוספת הזאת אמורה לכסות את החודשים העתידיים.

ציון פיניאן: התוספת הזאת היא שני אחוזים בינואר שלא נלקחו בחשבון?

ציון פיניאן: תוספת יוקר?

דרורית שטיינמץ: לא.

דרורית שטיינמץ: אנחנו לוקחים הכול בחשבון.

דרורית שטיינמץ: התוכנית שלנו היא תוכנית ארוכת טווח אבל חוזה ההתקשרות שלנו הוא לא בשנה תקציבית נוכחית אלא הוא הרבה יותר.

משה גפני: זה הפרויקט עם הסוכנות?

דרורית שטיינמץ: נכון.

משה גפני: זה שהוציאו את עזרא.

דרורית שטיינמץ: אני לא זוכרת לומר לך.

משה גפני: הוציאו.

דרורית שטיינמץ: אני יכולה לברר ולחזור אליכם.

משה גפני: תגידי למיכל שתדבר אתי.

משה גפני: אני חושב שכן הוציאו את עזרא.

משה גפני: היא כתבה לי.

משה גפני: היא אז הייתה בוועדה.

רוחמה אברהם-בלילא: אדוני היושב ראש, אתה רוצה להצביע על הפנייה הזאת או שאתה רוצה להמשיך לבזבז את הזמן?

משה גפני: לשכות הנשיאים.

משה גפני: מה זה התוספות?

משה גפני: לשכת הנשיא – מיליון ו-255 אלף שקלים.

משה גפני: מישהו יודע להסביר?

וליד טאפש: אני תקציבן לשכת הנשיא.

וליד טאפש: מדובר בחוסר של כל שנה בתקציב שלנו למשרות המתוקצבות בפועל.

וליד טאפש: מבחינת הכמויות, מבחינת התקציב של הכסף, אצלנו לא מתקצבים בהתאם.

וליד טאפש: אנחנו מבקשים את זה כל שנה.

רוחמה אברהם-בלילא: למה לא עושים את זה מהתחלה?

רוחמה אברהם-בלילא: אתם יודעים מראש את הדברים הללו.

רוחמה אברהם-בלילא: למה מהתחלה, כאשר קובעים ומצביעים על תקציב, לא שמים את המספרים כפי שצריך להיות?

אורי גבע: לא תמיד יודעים את זה.

אורי גבע: יש שינויים.

אורי גבע: מספיק שנוסף עובד אחד, וכבר צריך משכורת שנתית של אדם אחד שמועסק וזה סדר גודל של לא פחות משמונים אלף שקלים כמשכורת של שנה.

אורי גבע: מספיק שינוי או שלושה שינויים, בן אדם שפורש, וזה משתנה.

וליד טאפש: יש גם העלאות דרגות.

דרורית שטיינמץ: בנוסף לכך, מתחילת השנה היו הרבה הסכמים קיבוציים שבאו לידי ביטוי ואז זה שינה לנו את כל תחזיות השכר שלנו.

דרורית שטיינמץ: היו כל מיני הסכמים עם ההסתדרות.

משה גפני: מה זה רשות הממשלה, ארבעים מיליון שקלים?

דרורית שטיינמץ: לפי דעתי זה מה שדיברנו.

משה גפני: נכון.

משה גפני: אנחנו מצביעים.

מגלי והבה: אם יוסיפו עוד שרים לממשלה הבאה?

משה גפני: אז נוסיף עוד כסף?

משה גפני: אנחנו מצביעים.

משה גפני: בעד אישור פניות מספר 957 עד 961 – 3 הפניות אושרו

רוחמה אברהם-בלילא: שערורייה.

משה גפני: אם זאת שערורייה, אני מגיש רביזיה.

משה גפני: אני מבקש שהיא תדבר אתי.

רוחמה אברהם-בלילא: זאת שערורייה.

רוחמה אברהם-בלילא: כן.

רוחמה אברהם-בלילא: מוסיפים לשרים על חשבון אותם רעבים ומסכנים.

משה גפני: פנייה מספר 962 –

אורי גבע: כמו שעשינו קודם בסעיף 08, אנחנו עושים את אותו הדבר בסעיף 04.

משה גפני: אנחנו מצביעים.

משה גפני: בעד אישור פנייה מספר 962 – פה אחד הפנייה אושרה במקום שהדיינים יעבדו על פי תפוקות, הם עובדים על פי שכר רגיל.

משה גפני: נכון?

אורי גבע: בין היתר.

משה גפני: אם לא, אני חוזר בי מהצבעתי.

אורי גבע: לא, זה כבר עשינו ואישרת.

משה גפני: זה היישום של ההעברה הקודמת.

שגית אפיק: כאן אתם הופכים את זה לעבודה בלתי צמיתה.

שגית אפיק: זאת לא מגמה הפוכה?

אורי גבע: אני אסביר.

אורי גבע: דייני הגיור אושר כבר לפני שלושה שבועות.

דרורית שטיינמץ: את דייני הגיור את אישרת.

דרורית שטיינמץ: כאן אנחנו מדברים על המרה של עובדים מחודשי עבודה לשיא כוח אדם או ההפך כאשר זה ניוד של עובדים.

דרורית שטיינמץ: זה טכני לגמרי.

דרורית שטיינמץ: זאת העברה טכנית לגמרי.

משה גפני: פניות מספר 963 עד 967 –

רועי כפיר: הפנייה נועדה לבצע התאמות בתקציב משרד הבריאות.

משה גפני: רבותיי חברי הכנסת, תדעו שכאן מדובר על פנייה מאוד גדולה.

משה גפני: הרבה מאוד כסף.

רועי כפיר: הפנייה נועדה בעיקרה להתאים את תקציב גם לשינויים בתוכניות עבודה וגם לביצוע בפועל בסוף שנה ולהעביר תוספות לתקציב הבינוי של בסעיף 67 בסך הכול של 250 מיליון שקלים.

רועי כפיר: שינויים פנימיים עיקריים שביצענו כאן בתקציב זאת העברה שאנחנו עושים מדי שנה, במשך שלוש השנים האחרונות, מתקציב הסל לתקציב בריאות הנפש.

רוחמה אברהם-בלילא: מה זה סל?

רוחמה אברהם-בלילא: סל התרופות?

רועי כפיר: סל הבריאות.

רוחמה אברהם-בלילא: לא מימשו מספיק את סל התרופות?

רוחמה אברהם-בלילא: אם זה כך, מה כל הדיונים האלה שאנחנו מקבלים שאין מספיק כסף בסל התרופות אבל פתאום יש עודפים ומעבירים אותם?

רועי כפיר: לא.

רועי כפיר: אין עודפים.

רועי כפיר: ברשותך, אני אסביר.

רועי כפיר: בסוף 2006 חתמו משרדי הבריאות והאוצר על הסכם להעברת רפורמה בבריאות הנפש ובמסגרת הרפורמה הזאת בריאות הנפש הייתה אמורה לעבור מתקציב לתקציב הסל, לקופות החולים.

רועי כפיר: את השינוי עשינו בתקציב אבל בחקיקה השינוי לא עבר עדיין את הכנסת ולכן התקציב בתחילת שנה נמצא בסל והוא אמור להיות ביחידות משרד הבריאות.

רועי כפיר: זה לא עודף וזה לא תת ביצוע.

משה גפני: למה אין את המיגון של בית החולים ברזילי?

רועי כפיר: אנחנו מתקצבים לפי התקדמות ביצוע.

רועי כפיר: כרגע עוד אין שם צורך במזומן.

רועי כפיר: יש שם הרשאה להתחייב.

משה גפני: לא הבנתי.

משה גפני: אמרו לי לפני שנה שהמיגון של בית החולים ברזילי הוא פיקוח נפש ולכן פינו קברים במשך ארבעה ימים.

משה גפני: אמר לי אז , מנכ"ל משרד ראש הממשלה.

משה גפני: עכשיו אתה בא ויש כאן פניות של כל בתי החולים בארץ, כולם, חוץ מבית החולים ברזילי.

משה גפני: שם זה לא דחוף?

משה גפני: שם הביצוע לאט לאט?

רועי כפיר: אני אסביר.

משה גפני: יש כאן עיתונאים?

משה גפני: אני אומר לעיתונאים שכל מה שאמרו אז פיקוח נפש וכל הדברים האלה, פתאום לא קיימים יותר.

רוחמה אברהם-בלילא: גם מורידים משעת חירום.

רוחמה אברהם-בלילא: הכול בסדר.

רוחמה אברהם-בלילא: אחרי כן מבקשים 790 מיליון שקלים לביטחון.

משה גפני: תוכנית חיזוק הצפון באשקלון.

משה גפני: מה זה?

רועי כפיר: זאת אותה תוכנית במסגרתה אמורים למגן גם בברזילי.

רועי כפיר: כרגע ברזילי לפי מה שמדווחים מ הם יצאו במכרזי שלד.

רועי כפיר: המזומן יוצא לפי ההתקדמות.

רועי כפיר: כרגע עוד לא הגיעה אלי פנייה מ שאומרת שצריך לבצע תשלום ולכן עוד לא תקצבנו מזומן.

משה גפני: אין לי טענות אליך.

משה גפני: אתה בסדר גמור.

משה גפני: זאת אומרת, אתה שייך למשרד האוצר ומשרד האוצר משך לפני כמה שנים כסף שהיה מיועד לבית החולים ברזילי.

משה גפני: משך את הכסף בחזרה לתקציב המדינה.

משה גפני: נדמה לי שזה היה לפני שש או שמונה שנים.

משה גפני: עכשיו זה דחוף כי לפני שנה היה צריך לפנות קברים.

משה גפני: למה לא מזדרזים?

משה גפני: הרי נופלים שם טילים.

משה גפני: זה פיקוח נפש.

משה גפני: אנחנו הרי דואגים לאוכלוסייה בדרום.

משה גפני: אני מציע שנגיד משהו על בית החולים ברזילי, משהו דתי.

משה גפני: נגיד שאסור לבנות שם כי יש צמחים, כי האדם עץ השדה, נמצא איזה פסוק.

משה גפני: תראה איך מיד תגיע לכאן פנייה ויתחילו לעבוד כמו מטורפים.

משה גפני: זה רעיון.

רוחמה אברהם-בלילא: תראה ממי לוקחים.

רוחמה אברהם-בלילא: במקום שיביאו תוספת תקציבית למיגון מוסדות הבריאות, תראה ממי הם לוקחים.

רוחמה אברהם-בלילא: הם לוקחים ממזרע, בית חולים מזרע, הם לוקחים מפלימן, הם לוקחים מעכו ונהריה, משירות קהילתי לבריאות הנפש.

רוחמה אברהם-בלילא: מכל המסכנים.

רוחמה אברהם-בלילא: לוקחים מכל בתי החולים של בריאות הנפש.

משה גפני: באמת למה לוקחים?

רועי כפיר: אולי חברת הכנסת מסתכלת בהוצאה מותנית.

רוחמה אברהם-בלילא: כן.

רועי כפיר: זה בדיוק מתקשר למה שהסברתי קודם.

רועי כפיר: התקציב בנוי כאילו עברה הרפורמה ואחרי הרפורמה, כאשר התקציב יהיה של קופות החולים, הן ירכשו את השירות מבית החולים הממשלתי ולכן בעולם של אחרי רפורמה זה אמור להיות בהוצאה מותנית.

רועי כפיר: אנחנו מבטלים את ההוצאה המותנית ונותנים להם כסף בנטו, אפילו יותר ממה שכתוב בהוצאה המותנית.

משה גפני: מה זה ההפחתה של למעלה ממיליארד שקלים בחוק ביטוח בריאות ממלכתי.

רועי כפיר: לבתי החולים של בריאות הנפש אנחנו מעבירים 826 מיליון ועוד כמה עשרות מיליוני שקלים.

רועי כפיר: לאמבולטוריקה, זאת אומרת, לרכש שירותים ולמרפאות.

רוחמה אברהם-בלילא: אדוני היושב ראש, מדובר כאן בהעברה תקציבית ענקית.

רוחמה אברהם-בלילא: אנחנו לא יכולים להעביר העברה כזאת בחטף בדיון של חמש דקות מבלי שאנחנו רואים את הכול לנגד עינינו.

רוחמה אברהם-בלילא: אי אפשר לעשות את זה.

משה גפני: שואלת חברת הכנסת רוחמה אברהם, גם אני שואל וגם עוד עיתונאי, מה זה הקיצוץ בחוק ביטוחי בריאות ממלכתי.

משה גפני: האם זה ישפיע?

משה גפני: בפירוט יש 423 מיליון שקלים להשלמת עלות סל שירותי בריאות על פי סעיף 13(א) לחוק ביטוח בריאות ממלכתי ואחרי כן 729 הפחתה של השלמת עלות סל שירותי בריאות על פי סעיף 13.

משה גפני: מה זה?

רועי כפיר: אני אסביר.

משה גפני: האם ייפגעו המבוטחים בשירותי הבריאות?

רועי כפיר: לא.

רועי כפיר: משרד האוצר בתקציב הסל מקיים את חוק ביטוח בריאות ממלכתי ככתבו וכלשונו.

רועי כפיר: זאת אומרת, כל הכסף מעבר למה שמגיע מביטוח לאומי לקופות החולים ועד עלות הסל, נמצא כאן בתקנה ויאשרו לך את זה , חשבות המשרד וקופות החולים שאין קיצוץ בתקציב הסל.

רועי כפיר: הקופות מקבלות תקציב ששווה לעלות הסל לפי חוק.

משה גפני: מה עם האמבולנסים הממוגנים?

משה גפני: שאלו כבר כמה פעמים לגבי הנושא הזה.

רועי כפיר: הוא בתוך הפנייה.

משה גפני: איפה?

רועי כפיר: אני אבדוק.

רועי כפיר: עוד בדיון הזה אני אענה לך.

משה גפני: אבל אתה בטוח שזה כאן?

רועי כפיר: אני אשיב לך עוד בדיון הזה.

רועי כפיר: למיטב ידיעתי זה כאן.

רוחמה אברהם-בלילא: מה זה בטוח?

רוחמה אברהם-בלילא: שיעשה שיעורי בית ויציג לנו את הדברים.

משה גפני: את צודקת, אבל אני סומך על סגן שר הבריאות שהוא באמת מעביר העברות רציניות, הוא איש רציני, שהדברים האלה נעשו לטובת האנשים.

משה גפני: אומר הרפרנט שזה לא יפגע באזרחים.

משה גפני: אני מבין את מה שאת אומרת והאמת שהיה צריך לקיים על זה דיון יותר ארוך.

משה גפני: את צודקת.

רוחמה אברהם-בלילא: אז מפאת קוצר הזמן נאשר?

משה גפני: כן.

משה גפני: אין מה לעשות.

משה גפני: אומר הרפרנט באופן חד משמעי שזה לא יפגע.

רוחמה אברהם-בלילא: אני לא יכולה לתת את ידי להעברה של סכום כזה אחרי דיון של חמש דקות.

רוחמה אברהם-בלילא: אני מתנצלת.

רוחמה אברהם-בלילא: תעבירו את זה בלעדי.

משה גפני: אנחנו מצביעים.

משה גפני: בעד אישור פניות מספר 963 עד 967 – הפניות אושרו

רוחמה אברהם-בלילא: אני מתנגדת.

מגלי והבה: אנחנו.

רוחמה אברהם-בלילא: כן.

רוחמה אברהם-בלילא: אני אומר שאנחנו מתנגדים רק בגלל הדיון הקצר של חמש דקות בהעברה כזאת.

משה גפני: אני מסכים אתך אבל אין ברירה.

רוחמה אברהם-בלילא: חוסר שקיפות מוחלט.

משה גפני: לגבי הנושא של המיגון, אני מבקש תשובה.

משה גפני: פנייה מספר 968 - התאמות בתקציב בתי החולים הממשלתיים.

רועי כפיר: הפנייה הזאת נועדה לביצוע התאמות בתקציב בתי החולים הממשלתיים.

רועי כפיר: קודם כל למחיר יום האשפוז שעודכן במהלך שנת 2011, עדכון מאוד משמעותי בעקבות הסכמי השכר.

רועי כפיר: מעדכנים גם את סעיפי השכר וגם את ההכנסות וכתוצאה מכך את הסובסידיה.

משה גפני: אני מודיע לך שאני מביע את מחאתי גם בפנייה הזאת.

משה גפני: אין כלום על המיגון של בית החולים באשקלון.

רועי כפיר: המיגון לא בפנייה.

משה גפני: אתם פשוט מתעלמים.

משה גפני: משרד האוצר נאמן לדרכו להתעלם מהנושא הזה של מיגון בית החולים באשקלון.

רוחמה אברהם-בלילא: מהצרכים הציבוריים.

משה גפני: אתם פשוט מתעלמים מבית החולים הזה.

משה גפני: משרד האוצר לדורותיו מתעלם מבית החולים ברזילי.

משה גפני: זה בית החולים שנמצא בחזית.

רועי כפיר: אתה תוכל להסתכל בפנייה הזאת ולראות שבית החולים ברזילי קיבל תוספת מאוד משמעותית?

משה גפני: תראה לי.

רועי כפיר: בית החולים ברזילי זה 9407.

ציון פיניאן: זה לא מיגון.

רועי כפיר: לא, זה לפעילות של בית החולים.

רועי כפיר: בית החולים גירעוני והוא קיבל כאן כיסוי.

משה גפני: כולם מקבלים, אבל אין על מיגון.

משה גפני: אני דיברתי על המיגון.

רועי כפיר: המיגון הוא לא בסעיף הזה.

משה גפני: אין מיגון.

משה גפני: אתה אמרת בעצמך.

רועי כפיר: המיגון כרגע עוד לא משולם.

משה גפני: לא משולם, לא כרגע ולא לפני רגע.

משה גפני: לא משולם.

רועי כפיר: יש התחייבויות בגינו.

מגלי והבה: בית החולים בנהריה, מורידים לו ארבעה מיליון שקלים ועוד 27.

משה גפני: מה מורידים לנהריה?

רועי כפיר: לכל בתי החולים יש תוספות.

משה גפני: תתייחס לנהריה.

משה גפני: שואל חבר הכנסת מגלי והבה לגבי נהריה.

רועי כפיר: גם התמיכות בבית החולים נהריה הוגדלו במסגרת הפנייה הזאת.

רועי כפיר: אני יכול להסתכל ולומר לך את המספר המדויק.

רועי כפיר: מספר 5403, נהריה.

רועי כפיר: כאן זה לפי תוכנית.

מגלי והבה: אתם ממש לא בסדר.

מגלי והבה: מפרקים את הצפון.

דוד אזולאי: אני מתפלא על היושב ראש.

דוד אזולאי: איך הוא נותן להם.

דוד אזולאי: אני מכיר אותך כאדם מסודר ואתה עכשיו נותן במחי יד להעביר כאן כל מיני דברים.

דוד אזולאי: באמת.

רוחמה אברהם-בלילא: זאת שערורייה.

רועי כפיר: נהריה, מה שאתה רואה כאן בגג, מינוס ארבעה מיליון, זה בגלל שכדי לסייע לבית החולים לסגור את השנה, הפחיתו לו באופן משמעותי את יעד ההכנסות.

רועי כפיר: המשמעות של זה היא בעצם כיסוי הגירעון של בית החולים כי הגירעון של בית החולים הוא אותו פער.

משה גפני: סגן השר מודע לכל ההעברות האלה?

רועי כפיר: כן, בוודאי.

משה גפני: הכול נעשה בתיאום אתו?

רועי כפיר: כן, בוודאי.

משה גפני: דוד, זאת הסיבה.

רועי כפיר: מי שמעביר לי את הפנייה הזאת – אני כמובן בודק אותה – זה משרד הבריאות.

מגלי והבה: מה הייתה התשובה לגבי נהריה?

רועי כפיר: הסובסידיה שלו גדלה.

רועי כפיר: הסובסידיה של בית החולים נהריה גדלה.

רועי כפיר: אני לא מוריד לו כספים.

רועי כפיר: הורידו לו את יעד ההכנסות וזאת דרך לסייע לבית החולים.

דוד אזולאי: אני רוצה לחזור על שאלת היושב ראש.

דוד אזולאי: האם כל הדברים – פשוט לחדד את הדברים לפרוטוקול – האם כל מה שאנחנו כאן נותנים ל זה מתואם?

רועי כפיר: יותר מזה.

רועי כפיר: השינויים הם בקשות של משרד הבריאות.

רועי כפיר: אנחנו בודקים ומאשרים.

רועי כפיר: אנחנו לא יזמנו את השינויים.

משה גפני: אנחנו מצביעים.

משה גפני: בעד אישור פנייה מספר 968 – 3 נגד – 2 הפנייה אושרה

דוד אזולאי: אני סומך על שיקול דעתו של סגן שר הבריאות.

משה גפני: פנייה מספר 969 – תקציב בתי החולים הממשלתיים

רועי כפיר: עבודה בלתי צמיתה.

רועי כפיר: עשינו בפנייה נפרדת.

רועי כפיר: חודשי עבודה של שני דברים עיקריים.

משה גפני: מי אלה העובדים?

רועי כפיר: העובדים הם 109 אחיות שנכנסו החל מחודש אפריל בעקבות הרחבה של הסכם התקינה עם הסתדרות האחריות כפי שהייתה בהסכם במרץ, אחיות שאמורות לתגבר את הטיפול במונשמים במחלקות פנימיות.

רועי כפיר: השנה הן עוד נכנסו במהלך השנה ולכן הן עובדות לא שיא כוח אדם מלא אלא חודשי עבודה על חלק מהשנה.

רועי כפיר: החל משנה הבאה זה יהיה בשיא כוח אדם.

רועי כפיר: כנ"ל לגבי רופאים לפי הסכם הרופאים האחרון, תקני רופאים, שגם כן נכנסו במהלך השנה באיוש של חלקיות שנה ובשנה הבאה יתוקצב בשיא כוח אדם.

משה גפני: הכסף של שביתת הרופאים נמצא כאן באיזשהו מקום?

רועי כפיר: הכסף של שביתת הרופאים מגיע דרך מחיר יום אשפוז שזה העדכון העיקרי של הפנייה הזאת.

רועי כפיר: זאת אומרת, אנחנו מעדכנים את התעריף וזה מעדכן את ההכנסות.

משה גפני: גם המתמחים.

רועי כפיר: המתמחים, זה ייכנס.

משה גפני: מתי זה יבוא?

רועי כפיר: אנחנו עכשיו עובדים על זה, להכניס את זה כבר בתחילת 2012.

מגלי והבה: מה לגבי המיגון בבית החולים זיו בצפת?

מגלי והבה: השר התחייב על כך לפני שנתיים וחצי.

רועי כפיר: אני לא יודע על איזו התחייבות ספציפית מדובר.

רועי כפיר: יש תוכנית מיגון.

מגלי והבה: תוכנית מיגון לבית החולים.

מגלי והבה: אולי השלום יגיע מהצפון.

רועי כפיר: יש תוכנית מיגון לבתי חולים, בעיקר לבתי חולים בצפון ובאשקלון, וההשתתפות הממשלתית בה היא כ-200 מיליון שקלים.

רועי כפיר: בפנייה הזאת חלק מהכסף הזה הוא גם למטרות האלה.

מגלי והבה: אבל זה לא מופיע, לא ברזילי ולא זיו.

מגלי והבה: יש שם בעיה של המיגון.

רועי כפיר: הפנייה של 67 מורכבת מהרבה מאוד סעיפים של תוכניות שכולן מתקדמות באופן הדרגתי ולכן כל פעם אנחנו נותנים תקצוב מזומן לפי הצורך, בין השאר תוכניות של חיזוק הצפון לאותם בתי חולים, תוכנית מיגון בתי חולים כלליים גם כן לאותם בתי החולים.

מגלי והבה: היושב ראש, לגבי ברזילי וזיו.

משה גפני: כן, אבל אנחנו עכשיו מדברים על העובדים הבלתי צמיתים.

משה גפני: אנחנו מבקשים תשובה בכתב לגבי המיגון של בית החולים ברזילי ובית החולים זיו בצפת.

משה גפני: אנחנו מצביעים.

משה גפני: בעד אישור פנייה מספר 969 – פה אחד הפנייה אושרה אנחנו חוזרים לפנייה של ביטוח לאומי, עמוד 23, פנייה מספר 903

גיא הרמתי: הפנייה היא פנייה פנימית ונועדה להתאים את התקציב לביצוע השנתי בקצבאות ובהשתתפויות של המדינה בתקציב ביטוח לאומי.

משה גפני: מורידים 153 מיליון שקלים מהבטחת הכנסה.

גיא הרמתי: כן, ומעבירים לקצבאות אחרות.

משה גפני: איזה קצבאות?

גיא הרמתי: למשל גמלאות לאוכלוסיות שאינן מבוטחות שזה בעיקר זקנה, למשל לקצבאות שהאוצר משלם כמו ניידות, כמו נפגעי פעולות איבה.

גיא הרמתי: הכול בהתאם לביצוע בפועל של ביטוח לאומי.

משה גפני: בידיים שלכם ההחלטה, להצביע או לא להצביע?

משה גפני: הוא אומר שזה לא משנה בביצוע.

גיא הרמתי: זה לא פוגע במקבלי הקצבאות עצמן כי הם מקבלים לפי חוק בין אם יש תקציב ובין אם אין תקציב.

גיא הרמתי: אנחנו מנסים להתאים את התקציב לתקנת הבטחת הכנסה בהתאם למימוש בפועל.

משה גפני: אנחנו מצביעים.

משה גפני: בעד אישור פנייה מספר 903 – פה אחד הפנייה אושרה פניות מספר 879 עד 881 - משרד החוץ

אורי גבע: מדובר בתגבור של משרד החוץ, פעילות דיפלומטית בחוץ לארץ וכנס הפלוריאדה שצפוי להתקיים במאי 2012, כנס של מגדלי פרחים.

אורי גבע: אנחנו מדינה שמייצאת הרבה פרחים ומעוניינים להשתתף בכנס הזה.

אורי גבע: מתוכננת השתתפות של כמה משרדים בנושא הזה שיש לו חשיבות.

אורי גבע: משרד החוץ הוא זה שכמובן מבצע בחוץ לארץ את הפעילויות הללו.

משה גפני: אנחנו מצביעים.

משה גפני: בעד אישור פניות מספר 879 עד 881 – פה אחד הפניות אושרו תודה רבה.

משה גפני: הישיבה נעולה.